Lydia Becker

Roedd Lydia Ernestine Becker (24 Chwefror 1827 – 18 Gorffennaf 1890) yn arweinydd ar ddechrau ymgyrch i roi'r bleidlais i ferched, ac yn wyddonydd amatur gyda diddordeb mewn bioleg a seryddiaeth. Mae'n enwog am sefydlu a chyhoeddi'r Cyfnodolyn y Bleidlais i Ferched rhwng 1870 a 1890.

 Bywgraffiad 
Ganwyd Lydia ar Cooper Street, Manceinion, yn ferch hynaf i Hannibal Becker, yr oedd ei dad, Ernst Becker wedi ymfudo Ohrdruf yn Thüringia. Cafodd Lydia ei haddysg adref, fel llawer o ferched ar y pryd. Astudiodd botaneg a seryddiaeth o'r 1850au ymlaen, gan ennill medal aur am bapur ysgolheigaidd 1862 ar arddwriaeth.Holton, t. 22. Ewythr iddi, yn hytrach na'i rhieni, anogodd y diddordeb hwn. Pum mlynedd yn ddiweddarach, sefydlodd Gymdeithas Lenyddol i Fenywod ym Manceinion. Dechreuodd gyfathrebiaeth â Charles Darwin, ac yn fuan wedyn llwyddodd ei argyhoeddi i anfon papur i'r gymdeithas.http://www.darwinproject.ac.uk/entry-5327http://www.darwinproject.ac.uk/entry-4189 Yn ystod eu cyfathrebiaeth, anfonodd Becker lawer o samplau o blanhigion i Darwin, o'r caeau sy'n amgylchynnu Manceinion.http://www.darwinproject.ac.uk/entry-4170 Bu iddi hefyd anfon copi i Darwin o'i "llyfr bach", Botany for Novices (1864).http://www.darwinproject.ac.uk/entry-4441 Mae Becker yn un i lawer o fenywod yn yr 19 Ganrif a gyfranodd, yn rheolaidd, at waith gwyddonol Darwin.'Women and Science' section of the 'Darwin & Gender' resources  Error in webarchive template: Check |url= value. Empty.
of the Darwin Correspondence Project Mae ei chyfathrebiaeth a'i gwaith at ei gilydd yn awgrymu bod gan Becker ddiddordeb penodol mewn planhigion deurywiol a benyw-wrywaidd a oedd, efallai, yn cynnig tystiolaeth 'naturiol' bwerus o drefn rhywiol a chymdeithasol amgen a radicalaidd.Bernstein, S. D., '‘Supposed Differences': Lydia Becker and Victorian Women's Participation in the BAAS' in Clifford, D., Wadge, E., Warwick, A., & Willis, M. (eds.), Repositioning Victorian Society: Shifting Centres in Nineteenth-Century Scientific Thinking (London, 2006).

Cafodd hefyd ei chydnabod am ei chyfraniadau gwyddonol ei hun, ac enillodd wobr genedlaethol yn yr 1860au am gasgliad o blanhigion sych a baratowyd gan ddefnyddio dull a luniwyd ganddi fel eu bod yn cadw eu lliwiau gwreiddiol. Rhoddodd bapur botanegol i Gymdeithas Wyddonol Prydain am effaith haint ffyngaidd ar ddatblygiad rhywiol rhywogaethau planhigion. Er i fotaneg barhau i fod yn bwysig iddi, ei gwaith yn ymgyrchu dros roi'r bleidlais i ferched oedd rôl ganolog ei bywyd. Daeth ei rôl yn hyrwyddo ac yn annog addysg wyddonol i ferched a menywod â'r ddau agwedd hwn ynghyd.

Yn hydref 1866 aeth Becker i gyfarfod blynyddol Cymdeithas Wyddonol Prydain, lle cafodd ei chyffroi gan bapur gan Barbara Bodichon dan yr enw "Rhesymau dros Ryddhau Menywod". Daeth yn ymroddedig i'r mater, ac ym mis Ionawr 1867 cynhaliodd gyfarfod cyntaf Pwyllgor Rhoi'r Bleidlais i Ferched Manceinion, y sefydliad cyntaf o'i fath yn Lloegr.Liddington a Norris, t. 70; Fulford, tt. 54–55.

Rai misoedd wedyn, yn weddw ac yn berchennog siop, ymddangosodd Lilly Maxwell ar y gofrestr bleidleisio ym Manceinion drwyddamwain. Nid hi oedd y cyntaf, ond roedd yn cyfle da am gyhoeddusrwydd. Aeth Becker i ymweld â Maxwell, a mynd â hi i'r orsaf bleidleisio. Canfuodd swyddog canlyniadau enw Maxwell ar y rhestr, a chaniataodd iddi bleidleisio. Aeth Becker ati'n syth i annog menywod eraill a oedd yn ben tŷ yn yr ardal i arwyddo deiseb i gynnwys eu henwau ar y rhestr. Cyflwynwyd eu honiadau yn y llys gan Syr John Coleridge a Richard Pankhurst yn Chorlton v. Lings, ond gwrthodwyd yr achos.Liddington and Norris, t. 71; Phillips, t. 103; Fulford, tt. 63–64.

Ar 14 Ebrill 1868, cynhaliwyd cyfarfod cyhoeddus cyntaf y Gymdeithas Genedlaethol dros Roi'r Blaid i Fenywod yn Neuadd Masnach Rydd ym Manceinion. Y tair prif siaradwyr oedd Agnes Pochin, Anne Robinson a Becker.The Struggle for Suffrage, English Heritage Cynigiodd Becker y dylid rhoi hawl i bleidleisio i fenywod ar yr un telerau â dynion.

Wedyn, aeth Becker ar daith ddarlithio yn ninasoedd gigledd Lloegr ar ran y Gymdeithas. Ym mis Mehefin 1869, roedd Becker ac ymgyrchwyr eraill yn llwyddiannus wrth sicrhau'r bleidlais i fenywod mewn etholiadau trefol.Herbet, tt 37–38 Ar ôl ymgyrcho i gynnwys menywod ar fyrddau ysgolion, yn 1870 roedd hi'n un o bedair menyw a etholwyr ar Fwrdd Ysgol Manceinion, a gwasanaethodd arno tan ei marwolaeth.(Saesneg) Walker, Linda. "Becker, Lydia Ernestine (1827–1890), suffragist leader". Oxford Dictionary of National Biography (online ed.). Gwasg Prifysgol Rhydychen. doi:10.1093/ref:odnb/1899.  (mae angen tanysgrifiad neu aelodaeth o lyfrgell gyhoeddus  i ddarllen yr erthygl) Yn yr un flwyddyn, sefydlodd Becker a'i chyfaill Jessie Boucherett Cyfnodolyn y Bleidlais i Ferched ac yn fuan wedyn, aethant ati i ddechrau trefnu teithiau o ddarlithoedd gan fenywod – rhywbeth prin ym Mhrydain ar y pryd.Phillips, t. 132. Mewn darlith yn 1874 ym Manceinion a drefnwyd gan Becker, profodd Emmeline Pankhurst, a oedd yn bymtheg mlwydd oed, ei chyfarfod cyhoeddus cyntaf yn enw'r bleidlais i fenywod.Bartley, Paula. Emmeline Pankhurst. Llundain: Routledge, 2002. . t. 22.

Y Cyfnodolyn oedd y cyhoeddiad mwyaf poblogaidd mewn perthynas â'r bleidlais i ferched ym Mhrydain yn y 19ain Ganrif. Roedd yn cyhoeddi areithiau o wahanol fannau ym Mhrydain. Roedd Becker yn cyhoeddi ei chyfathrebiaeth â'i chefnogwyr a'i gwrthwynebwyr, gan gynnwys pan geryddodd AS dros Sir Gaernarfon ar ôl iddo bleidleisio yn erbyn cynnig i roi'r bleidlais i fenywod.Fulford, tt. 77–78.

Roedd Becker yn wahanol iawn i ffeministiaid eraill yn ei dadl ynghylch hanfodiaeth benyweiddra. Dadleuodd nad oedd gwahaniaeth naturiol rhwng allu dynion a menywod, ac roedd hi'n eiriolwr dros system addysg heb wahaniaethu rhwng rhyw."Lydia Becker – The Life and Times". Famous Chaddertonians. Chadderton Historical Society. 25 May 2008. Accessed on 6 August 2008. Roedd hi hefyd yn wahanol i nifer o ymgyrchwyr eraill dros y bleidlais, gan ddadlau'n gryfach dros hawl i fenywod sydd heb briodi bleidleisio. Credai bod menywod a oedd â gŵr a ffynhonnell incwm sefydlog ddim mewn angen y bleidlais cymaint â gweddwon a menywod sengl. Perodd yr agwedd hon iddi fod yn darged i'w gwatwar yn aml mewn papurau newydd a chartŵns.Liddington and Norris, t. 74.

Yn 1890, ymwelodd Becker â'r drefn spa, Aix-les-Bains, lle bu iddi gwympo'n sâl a marw o ddifftheria yn  63 oed. Yn hytrach na pharhau i gyhoeddi yn ei habsenoldeb, penderfynodd staff Cyfnodolyn y Bleidlais i Fenywod ddod â'r cyhoeddiad i ben.

 Gweithiau 
 Botany for Novices (1864)
 "Female Suffrage" yn The Contemporary Review (1867)
 "Is there any Specific Distinction between Male and Female Intellect?" yn Englishwoman's Review of Social and Industrial Questions (1868)
 "On the Study of Science by Women" yn The Contemporary Review (1869)
 "The Political Disabilities of Women" yn The Westminster Review (1872)

 Archifau 
Mae archifau Lydia Becker yn Llyfrgell y Menywod at yn Llyfrgell Ysgol Economeg Llundain, cyfeirnod 7LEB

 Nodiadau 

 Cyfeiriadau 
 Fulford, Roger. Votes for Women: The Story of a Struggle. Llundain: Faber and Faber Ltd, 1957. OCLC 191255 .
 Herbet, Michael. Up Then Brave Women: Manchester's Radical Women 1819 – 1918. Cymdeithas Hanes Llafur Gogledd Orllewin Lloegr, 2012. ISBN 978-0-9523410-1-7
 Holton, Sandra Stanley. Suffrage Days: Stories from the Women's Suffrage Movement. Llundain: Routledge, 1996. ISBN 0-415-10942-6}}0-415-10942-6.
 Liddington, Jill a Jill Norris. One Hand Tied Behind Us: The Rise of the Women's Suffrage Movement. Llundain: Virago Limited, 1978. ISBN 0-86068-007-X.
 Phillips, Melanie. The Ascent of Woman: A History of the Suffragette Movement and the Ideas Behind It. Llundain: Abacus, 2004.ISBN 0-349-11660-1.


 Dolenni allanol 
 Lydia Becker at Spartacus Educational
 "Lydia Becker: Pioneer Orator of the Women's Movement" gan Joan Parker yn y Manchester Region History Review Cyf. 5, Rhif. 2: Hydref/Gaeaf 1991/1992.
 Radical Manchester: Lydia Becker  Llyfrgell Ganolog Manceinion, Archifau.

Categori:Genedigaethau 1827
Categori:Marwolaethau 1890
Categori:Merched y 19eg ganrif
Categori:Ymgyrchwyr Seisnig